Zápisnica
zo zasadnutia Komisie pre školstvo a vzdelávanie Miestneho zastupiteľstva mestskej časti Bratislava – Nové Mesto 
konanej dňa 16. 2. 2015

Prítomní : podľa prezenčnej listiny

Program :
1/ Otvorenie
2/ Prerokovanie  materiálov na rokovanie MR a MZ
3/ Vyhodnotenie zápisu žiakov do I.ročníka ZŠ
4/ Príprava na zápis detí do MŠ MČ BNM
5/ Ústna informácia o pláne pripravovaných kultúrnych a športových podujatí pre žiakov 
    ZŠ MČ BNM
6/ Rôzne

K bodu 1:
Zasadnutie otvorila predsedníčka komisie pani Vítková, privítala prítomných a oboznámila ich s návrhom programu rokovania.
Hlasovanie: prítomní : 4
 za:            4

K bodu 2:
1/ Návrh VZN MČ BNM, ktorým sa zrušuje VZN MČ BNM č.2/1995 o podmienkach vydávania záväzných stanovísk a rozhodnutí pre podnikateľské činnosti v oblasti    erotických masážnych  salónov a prevádzok s erotickým tovarom v MČ BNM.
Informoval pán Olšák, právnik oddelenia právneho, podnikateľských činnosti, evidencie, súpisných čísel a správy pozemkov.
Komisia vzala materiál na vedomie.          
Hlasovanie: prítomní : 4
 za:            4

2/ Návrh VZN MČ BNM, ktorým sa upravujú podmienky podávania a používania alkoholických nápojov na verejne prístupných miestach na území mestskej časti Bratislava – Nové Mesto a ktorým sa zrušuje VZN MČ BNM č. 1/2013 o úprave podmienok podávania a používania alkoholických nápojov na verejne prístupných miestach na území MČ BNM.
Informoval pán Olšák, právnik oddelenia právneho, podnikateľských činnosti, evidencie, súpisných čísel a správy pozemkov.
Komisia prerokovala predložený materiál a odporúča MR a MZ tento schváliť s pripomienkou konkretizovať a presne zadefinovať verejne prístupné miesta          
Hlasovanie: prítomní : 4
 za:            4

3/ Návrh VZN MČ BNM o úprave niektorých podmienok verejných športových podujatí na území MČ BNM, ktorým sa zrušuje VZN MČ BNM č.5/2014 o úprave niektorých podmienok verejných športových podujatí na území MČ BNM.
Informoval pán Olšák, právnik oddelenia právneho, podnikateľských činnosti, evidencie, súpisných čísel a správy pozemkov.

-2-

Komisia vzala materiál na vedomie.          
Hlasovanie: prítomní : 4
 za:            4

4/ Návrh na pomenovanie novej ulice v katastrálnom území Vinohrady, v lokalite “Koliba-Vtáčnik.”
Komisia prerokovala predložený materiál a odporúča MR a MZ tento schváliť v súlade s návrhom uznesenia
Hlasovanie: prítomní : 4
 za:            4

K bodu 3:
Informoval vedúci oddelenia školstva pán Novák, zdôraznil: v školskom roku 2015/2016 sa do prvých ročníkov ZŠ MČ BNM zapísalo  524 detí, v porovnaní s predchádzajúcim rokom je to o 19 zapísaných detí viac. Najviac sa zapísalo na ZŠsMŠ Za kasárňou (165 detí), ZŠsMŠ Sibírska (75), ZŠsMŠ Jeséniova (63), o odklad požiadalo  31 zapísaných detí. 

K bodu 4:
Informovala pani Hlivová – referentka oddelenia školstva, zdôraznila: zápis detí do MŠ sa uskutoční v období od 15.2. – 15.3.2015, vzhľdok k tomu, že termín 15-teho tento rok prináleží nedeli sa prihlášky prijímajú od 16.2.-16.3.2015. V stredu 19.3.2015 sa uskutoční stretnutie zástupkýň pre MŠ, aby sa predišlo duplicitnému prijatiu dieťaťa (podávanie prihlášok na dve a viac MŠ). 

K bodu 5:
Komisia vzala informáciu o pláne kultúrnych a športových podujatí pre žiakov ZŠ na vedomie.
Hlasovanie: prítomní : 4
 za:            4

Najbližšie zasadnutie komisie sa uskutoční dňa 23.3.2015.

                                                                                     Ing. Andrea Vítková, v.r.
                                                                         predseda Komisie pre školstvo a vzdelávania

Zapísala : E. Hlivová
V Bratislave 17.2.2015